ไทยพบผู้ติดเชื้อ “โควิด” เพิ่ม 7 ราย กลับจากตปท. ดันป่วยสะสม 3,328 คน
ไทยพบผู้ติดเชื้อ “โควิด” เพิ่ม 7 ราย กลับจากตปท. ดันป่วยสะสม 3,328 คน ยอดเสียชีวิตคงที่ 
ไทยพบผู้ติดเชื้อ “โควิด” เพิ่ม 7 ราย กลับจากตปท. ดันป่วยสะสม 3,328 คน ยอดเสียชีวิตคงที่
5 ส.ค. 2563

แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 5 ส.ค.63 เมื่อเวลา 11.30 น. ณ สำนักงานปลัดกระทรวงสาธารณสุข ระบุว่า ประเทศไทยพบผู้ติดเชื้อโควิด-19 รายใหม่เพิ่ม 7 ราย เป็นผู้ที่เดินทางมาจากต่างประเทศ และเข้าพักยังสถานที่เฝ้าระวังที่รัฐจัดให้
ทำให้จำนวนผู้ป่วยสะสมยืนยัน เพิ่มขึ้นเป็น 3,328 ราย รักษาหายเพิ่ม 2 ราย รักษาหายแล้ว 3,144 ราย ยังรักษาอยู่ 121 ราย ไม่มีผู้เสียชีวิตเพิ่ม ยอดเสียชีวิตรวม คงที่ 58 ราย
สำหรับผู้ติดเชื้อ รายแรก เป็นหญิงไทย อายุ 34 อาชีพพนักงานนวด เดินทางกลับจากเมืองดูไบ สหรัฐอาหรับเอมิเรตส์ ราย ถึงไทยวันที่ 29 ก.ค. เที่ยวบินเดียวกับที่พบผู้ป่วยยืนยันก่อนหน้า 2 เข้าพัก State Quarantine ที่ จ.ชลบุรี ตรวจหาเชื้อครั้งแรก วันที่ 2 ส.ค. ผลตรวจพบเชื้อ โดยไม่มีอาการ
อีก 5 ราย เดินทางกลับจากกรุงไคโร ประเทศอียิปต์ เป็นนักศึกษาหญิงไทย อายุ 21 ปี 1 ราย และนักศึกษาชายไทย อายุ 22 , 23 , 26 และ 30 ปี ถึงไทยวันที่ 30 ก.ค. เที่ยวบินเดียวกับผู้ป่วยยืนยัน 1 รายก่อนหน้านี้ เข้า State Quarantine ที่ จ.ชลบุรี ตรวจหาเชื้อครั้งแรก วันที่ 3 ส.ค. ผลตรวจพบเชื้อ โดยทั้งหมดไม่มีอาการ และเข้ารับการรักษาที่โรงพยาบาลใน จ.ชลบุรี
รายที่ 7 เป็นหญิงสัญชาติอเมริกัน อายุ 26 ปี อาชีพครู เดินทางจากสหรัฐอเมริกา ถึงไทยวันที่ 31 ก.ค. เข้าพักสถานที่กักตัวทางเลือกที่รัฐจัดให้ (Alternative State Quarantine) แห่งหนึ่งในกรุงเทพฯ ตรวจหาเชื้อครั้งแรก วันที่ 3 ส.ค. ผลพบเชื้อ ไม่มีอาการ เข้ารับการรักษาที่โรงพยาบาลเอกชนแห่งหนึ่งในกรุงเทพฯ